CELEX: 31984R1040
Language: el
Date: 1984-04-10 00:00:00
Title: Κανονισμός (ΕΟΚ) αριθ. 1040/84 του Συμβουλίου της 10ης Απριλίου 1984 για την τροποποίηση του κανονισμού (ΕΟΚ) αριθ. 1508/76 περί των εισαγωγών ελαιολάδου καταγωγής Τυνησίας (1983/84)

Avis juridique important

|

31984R1040

Κανονισμός (ΕΟΚ) αριθ. 1040/84 του Συμβουλίου της 10ης Απριλίου 1984 για την τροποποίηση του κανονισμού (ΕΟΚ) αριθ. 1508/76 περί των εισαγωγών ελαιολάδου καταγωγής Τυνησίας (1983/84)  

Επίσημη Εφημερίδα αριθ. L 102 της 14/04/1984 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 1040/84 ΤΟΥ ΣΥΜΒΟΥΛΙΟΥ  της 10ης Απριλίου 1984  για την τροποποίηση του κανονισμού (ΕΟΚ) αριθ. 1508/76 περί των εισαγωγών ελαιολάδου καταγωγής Τυνησίας (1983/84)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 113,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι το άρθρο 16 και το παράρτημα Β της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Τυνησίας (2) προβλέπει, κατά την εισαγωγή στην Κοινότητα ελαιολάδου της διακρίσεως 15.07 Α Ι του Κοινού Δασμολογίου, υπό τον όρο ότι η προαναφερθείσα χώρα εισπράττει φορολογική επιβάρυνση κατά την εξαγωγή, μια κατ' αποκοπή μείωση 0,60 ECU ανά 100 χιλιόγραμμα της εισφοράς που εφαρμόζεται στο έλαιο αυτό, καθώς και μια μείωση της ίδιας αυτής εισφοράς που αντιστοιχεί στο ποσό του ειδικού φόρου μέχρι 12,09 ECU ανά 100 χιλιόγραμμα, βάσει της μειώσεως που προβλέπεται στο προαναφερθέν άρθρο και 12,09 ECU ανά 100 χιλιόγραμμα, βάσει του πρόσθετου ποσού που προβλέπεται στο προαναφερθέν παράρτημα Β·  ότι ο κανονισμός (ΕΟΚ) αριθ. 1508/76 (3), όπως τροποποιήθηκε τελευταία από τον κανονισμό (ΕΟΚ) αριθ. 3488/82 (4), έθεσε σε εφαρμογή την προαναφερθείσα συμφωνία·  ότι τα συμβαλλόμενα μέρη συμφώνησαν, με ανταλλαγές επιστολών, να καθορίσουν το πρόσθετο ποσό σε 12,09 ECU ανά 100 χιλιόγραμμα, για την περίοδο από 1ης Νοεμβρίου 1983 μέχρι 31ης Οκτωβρίου 1984·  ότι πρέπει κατά συνέπεια, να τροποποιηθεί ο κανονισμός (ΕΟΚ) αριθ 1508/76,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 παράγραφος 1 στοιχείο β) του κανονισμού (ΕΟΚ) αριθ. 1508/76 αντικαθίσταται από το ακόλουθο κείμενο:  «β) ποσού ίσου με εκείνο του ειδικού φόρου κατά την εξαγωγή που εισπράττεται από την Τυνησία για το έλαιο αυτό εντός του ορίου των 12,09 ECU ανά 100 χιλιόγραμμα, του ποσού αυτού προσαυξανομένου, από 1ης Νοεμβρίου 1983 μέχρι 31ης Οκτωβρίου 1984, κατα 12,09 ECU ανά 100 χιλιόγραμμα.»  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 10 Απριλίου 1984.  Για το Συμβούλιο  Ο Πρόεδρος  C. CHEYSSON  (1) ΕΕ αριθ. C 10 της 16. 1. 1984, σ. 274.  (2) ΕΕ αριθ. L 141 της 28. 5. 1976, σ. 195.  (3) ΕΕ αριθ. L 169 της 28. 6. 1976, σ. 9.  (3) ΕΕ αριθ. L 372 της 30. 12. 1982, σ. 13.